# ДО

# ОБЩИНСКИ СЪВЕТ

# ГР.ЕЛХОВО

## Д О К Л А Д Н А З А П И С К А

**от Николай Тончев Колев – Председател на Общински съвет - Елхово**

**ОТНОСНО:** Ново обсъждане на решение № 165/16/11/ на Общински съвет – Елхово от 25.03.2021 г., във връзка със заповед АК-11-00001/07.04.2021 г. на областния управител.

 **Уважаеми общински съветници,**

 На свое заседание, проведено на 25.03.2021г., по т. 11 от приетия дневен ред, Общински съвет-Елхово приема решение № **165/16/11/.**

В изпълнение на правомощията си по чл. 31, ал. 1, т. 5 от Закона за администрацията, на основание чл.45, ал.4 от Закона за местното самоуправление и местната администрация/ЗМСМА/, Областният управител на Област Ямбол е извършил контрол по законосъобразността на решенията, приети на горепосоченото заседание на ОбС – Елхово, вследствие на което е издадена Заповед № АК-11-00001 от 07.04.2021 г. на същия, за връщане за ново обсъждане на решение № 165/16/11/ на Общински съвет – Елхово от 25.03.2021 г. Мотивите са изчерпателно посочени в заповедта на областния управител.

Съгласно чл.45, ал.7 от ЗМСМА, върнатият за ново обсъждане акт не влиза в сила и се разглежда от общинския съвет в 14-дневен срок от получаването му.

Съгласно чл.45, ал.9 от ЗМСМА, общинският съвет може да отмени, да измени или да приеме повторно върнатия за ново обсъждане акт.

Съгласно чл.45, ал.10 от ЗМСМА, актът върнат за ново обсъждане, се приема повторно с мнозинството, определено в закон, но с не по-малко от повече от половината от общия брой на общинските съветници.

 Предвид на гореизложеното, с оглед правомощията на Общински съвет-Елхово, да отмени, да измени или да приеме върнатият за ново обсъждане акт, предлагам на Общински съвет-Елхово следното

**РЕШЕНИЕ:**

 На основание чл.21, ал.1, т. 8 и т.23 и ал.2 от ЗМСМА, във връзка с чл. 45, ал.9 и ал.10 от ЗМСМА, Общински съвет-Елхово приема повторно Решение №165/16/11 взето по Протокол №16 от проведено на 25.03.2021г. заседание на Общински съвет.

**НИКОЛАЙ ТОНЧЕВ**

*Председател на ОбС-Елхово*